text: Юката́н (па-гішпанску: Yucatán) — паўвостраў у Цэнтральнай Амэрыцы, адасабляе Мэксыканскі заліў ад Карыбскага мора. Паўночную частку паўвострава займаюць мэксыканскія штаты Юкатан, Кампэчэ і Кінтана-Роа. Поўдзень паўвострава належыць дзяржавам Гватэмале і Бэлізу. Клімат трапічны і гарачы. На вільготным поўдні асноўную частку тэрыторыі займае трапічны лес, па меры прасоўваньня на поўнач клімат становіцца сухім.